พอดี.ไปเตะบอล แล้วใส่รองเท้าแน่น จนเล็บมีหนอง จึงถอดเล็บเอง จึงเป๋นสภาพนี้
สวัสดีค่ะ ในกรณีนี้น่าจะเป็นเล็บที่ห้อเลือดและมีหนองจากการได้รับบาดเจ็บอาการห้อเลือดที่บริเวณเล็บนั้นหากเป็นเลือดที่จำนวนไม่มาก ไม่เกิน 25% ของพื้นที่เล็บ เลือดมักจะค่อยๆสลายไปได้เอง แต่หากเลือดเป็นบริเวณกว้าง มีการปวด บวม ที่เล็บ มีการอักเสบมาก อาจจะต้องทำการถอดเล็บออกบางส่วนเพื่อระบายเลือดและหนอง ร่วมกับได้ยาฆ่าเชื้อภายใต้การดูแลของแพทย์ค่ะ ไม่ควรทำเองเพราะเพิ่มโอกาสติดเชื้อมากขึ้นได้แนะนำให้รีบไปพบแพทย์เพื่อรับการรักษาอย่างถูกต้อง เช่นล้างแผล หรือแก้ไขบริเวณที่ถอดไปแล้วอาจทำให้เนื้อเยื่อฉีกขาด ร่วมกับรับยาฆ่าเชื้อเบื้องต้นแนะนำการรับประทานยาแก้ปวด ระวังการกระทบกระแทกซ้ำ งดลงน้ำหนักที่ขาข้างที่ปวด